Μπάρατ Τζάγκντεο

Ο Μπάρατ Τζάγκντεο (Bharrat Jagdeo, 1964-) είναι οικονομολόγος και πολιτικός από τη Γουιάνα, αντιπρόεδρος της χώρας του από τις 2 Αυγούστου 2020. Υπηρέτησε ως σοσιαλιστής πρόεδρος της χώρας από το 1999 έως το 2011. Έγινε ο νεότερος σε ηλικία αρχηγός κράτους από τις χώρες μέλη της Caricom. Νωρίτερα υπηρέτησε και ως υπουργός Οικονομικών και ξανά ως αντιπρόεδρος, από το 1997 ως το 1999. Ανήκει στο Λαϊκό Προοδευτικό Κόμμα.

 Πρώτα χρόνια και εκπαίδευση 
Γεννήθηκε στο Γιούνιτι Βίλατζ, στις ανατολικές ακτές της Ντεμεράρα, στις 23 Ιανουαρίου 1964. Ολοκλήρωσε τη δευτεροβάθμια εκπαίδευση στο χωριό ΜαχάικαEncarta Encyclopedia,λήμμα Μπάρατ Τζάγκντεο.. Σπούδασε Οικονομικές Επιστήμες στη Μόσχα, από το 1980 ως το 1984. Στη συνέχεια ανέλαβε σημαντικές οικονομικές θέσεις, όπως αντιπρόσωπος της Γουιάνας στο Διεθνές Νομισματικό Ταμείο.

 Πολιτική καριέρα 
To 1977 έγινε μέλος της νεολαίας του κόμματος PPP και το 1980 πλήρες μέλος.. Το 1995 έγινε υπουργός Οικονομικών. Ήταν βουλευτής στην κυβέρνηση της Τζάνετ Τζάγκαν και έγινε Πρόεδρος μετά την παραίτησή της για λόγους υγείας.

 Προεδρία 
Ορκίστηκε στις 11 Αυγούστου του 1999. Πέτυχε να εξασφαλίσει δάνειο από το ΔΝΤ ύψους 64 εκατ. $ για την ανασυγκρότηση της χώρας του. Τον Μάρτιο του 2001 ο Τζάγκντεο κέρδισε τις εκλογές και παρέμεινε πρόεδρος. Ο ίδιος ως μέλος της ινδικής καταγωγής πλειοψηφίας, προκάλεσε οργή ανάμεσα στη μειονότητα των αφρικανικής καταγωγής κατοίκων, οι οποίοι κατήγγειλαν σωρεία παρατυπιών στις εκλογές. Στις 28 Αυγούστου 2006 κέρδισε και τρίτη προεδρική θητεία, έπειτα από τη νίκη του στις προεδρικές εκλογές , με ποσοστό 54,6% των ψήφωνBBC News, Guyana president wins re-election, 1η Σεπτεμβρίου 2006. . Παράλληλα, το κόμμα του, Λαϊκό Προοδευτικό Κόμμα, κέρδισε ποσοστό 54,6% στις ταυτόχρονες βουλευτικές εκλογές και 36 επί συνόλου 65 εδρών στην Εθνοσυνέλευση. Εκείνες οι εκλογές του 2006 ήταν ειρηνικέςJagdeo’s Win in Guyana: An Uninspiring Victory | North American Congress on Latin America. Ορκίστηκε πρόεδρος για μια ακόμη φορά στις 2 Σεπτεμβρίου του 2006Jagdeo’s Win in Guyana: An Uninspiring Victory- Council on Hemispheric Affairs. Η πολιτική του ήταν υπέρ της προστασίας των δασώνLeaders & Visionaries- Heroes of the Environment, Time.Guyana’s President Jagdeo launches “avoided threatened deforestation” scheme, 2 Φεβρουαρίου 2009.

Τον Δεκέμβριο του 2011 παρέδωσε τη θέση του προέδρου στον νικητή των εκλογών της 28ης Νοεμβρίου 2011, Ντόναλντ Ράμοταρ.

 Εξωτερικοί σύνδεσμοι 
 The Guardian, Fake Facebook profile angers Guyana president, 2 Ιανουαρίου 2009.
 Mr. Jagdeo is Guyana's Barack Obama - Guyana Observer News.

 Παραπομπές 

Κατηγορία:Πρόεδροι της Γουιάνας
Κατηγορία:Οικονομολόγοι